EkBass/fiwiki-20250220-pages-articles huggingface dataset:
Onnea vai menestystä

Onnea vai menestystä on suomalainen 20-osainen tv-sarja vuodelta 1995. Sarjassa seurattiin Mikko Hännisen ja Susanna Haaviston esittämän kirjailijapariskunnan elämää. Sarjan käsikirjoitti Ilse Rautio ja ohjasi Irmeli Heliö. Muissa sarjan osissa nähtiin muun muassa Raimo Grönberg, Ilkka Heiskanen ja Sari Lilliestierna. Onnea vai menestystä sai Telvis-kunniakirjan parhaana sarjadraamana 1996.TV2 Teatterille palkitut ohjelmat , Yle Vintti. Viitattu 15.7.2017.. ==Lähteet== Luokka:1990-luvun suomalaiset draamasarjat
Geoffrey Hill

Geoffrey Hill (18. kesäkuuta 1932 – 30. kesäkuuta 2016) oli brittiläinen runoilija. Hän syntyi Worcestershiren Bromsgrovessa, Englannissa ja aloitti julkaisu-uransa 1950-luvun alussa. Valmistuttuaan Oxfordin yliopistosta Hill opetti vuosina 1954–1980 Leedsin yliopistossa. Hän vietti vuoden Bristolin yliopistossa ja vaikutti sitten vuodesta 1981 vuoteen 1988 Cambridgessa ennen siirtymistään Bostonin yliopistoon. Hill kuului Royal Society of Literatureen ja vuodesta 1996 American Academy of Arts and Sciencesiin. Hän oli naimisissa Alice Goodmanin kanssa. ==Lähteet== Luokka:Royal Society of Literaturen jäsenet Luokka:Englantilaiset runoilijat Luokka:Vuonna 1932 syntyneet Luokka:Vuonna 2016 kuolleet
Danny in Beat

Danny in Beat on suomalaisen iskelmälaulajan Dannyn albumi vuodelta 1974. Levy sisältää käännöskappaleita sekä englanninkielisiä covereita. Laulujen alkuperäisiä esittäjiä ovat muun muassa Tom Jones, Elvis Presley ja The Everly Brothers.Danny: Danny in Beat -vinyylilevyn takakansi (Delta DELP-4) Albumi työstettiin Dannyn kymmenvuotisen uran kunniaksi. Levyllä on sellaista rock- musiikkia, jota Danny oli aina esittänyt muttei ollut vielä levyttänyt. ==Kappaleet== *Kaikki sovitukset Veikko Samuli ja Made in Finland -yhtye A-puoli # # # # # # B-puoli # * # # # # # == Kokoonpano == Made in Finland: *Matti Tyni – bassokitara *Paavo Rajala – rummut *Veikko Samuli – piano *Raimo Korhonen – kitara *Jorma Auvinen – kitara *Äänitys: Finnlevyn studiot / Jukka Teittinen *Layout: Timo Meijer *Tuotanto: Jyrki Hämäläinen *Lähde: == Lähteet == *Danny in Beat -albumi discogs.com-sivustolla === Viitteet === Luokka:Vuoden 1974 albumit Luokka:Dannyn albumit
Geohydrologia

Geohydrologia tai hydrogeologia on luonnontiede, joka tutkii pohjavettä eli veden liikkeitä huokoisessa maaperässä, tyypillisesti alle puolen kilometrin syvyydessä. Geohydrologia on moni- ja poikkitieteellinen tieteenala, joka sijoittuu hydrologian ja geologian väliin. Viime vuosikymmeninä ympäristönsuojelukysymykset ja huoli puhtaan juomaveden riittävyydestä ovat tehneet geohydrologiasta entistä ajankohtaisemman aiheen. == Lähteet == == Aiheesta muualla == *
Hiilidioksidiekvivalentti

Hiilidioksidiekvivalentti (lyhenne CO2-ekv. tai CO2e) on ilmastotieteessä käytetty suure, joka kuvaa ihmisen tuottamien kasvihuonekaasujen ilmastovaikutustaHeljo, Juhani, Eero Nippala & Harri Nuuttila: Rakennusten energiankulutus ja CO2-ekv.-päästöt Suomessa. Ympäristöklusterin tutkimusohjelma. Rakennuskannan ekotehokkaampi energiankäyttö (EKOREM) -projektin loppuraportti. Tampereen teknillinen yliopisto. Rakentamistalouden laitos. Raportti 2005:4. https://www.tut.fi/index.cfm?MainSel=11820&Sel;=12849&Show;=17313&siteid;=129 . Ilmastovaikutuksella tarkoitetaan tässä kasvihuonekaasujen yhteenlaskettua globaalia ilmastopakotetta eli ilmastoa lämmittävää vaikutusta. Lämmityspotentiaalin lukuarvo ilmaistaan GWP-kertoimena (eng. global warming potential) useimmiten 100 vuoden (GWP100) tai 20 vuoden (GWP20) ajalle. Päästöistä puhuttaessa hiilidioksidiekvivalentit ilmaistaan massana (esim. kiloa tai tonnia vuodessa) siten, että muiden kasvihuonekaasujen vaikutus on muunnettu vastaamaan hiilidioksidin ilmastovaikutusta eli globaalia lämmityspotentiaalia sadan vuoden tarkastelujaksolla. Hiilidioksidille on annettu GWP-arvo 1, ja muiden kasvihuonekaasujen GWP-arvot on määritetty vertaamalla niiden yhden kilogramman päästön aiheuttamaa säteilypakotetta hiilidioksidin vastaavaan säteilypakotteeseen. IPCC:n neljännen arvioraportin mukaan metaanipäästöt kerrottiin tällöin kertoimella 25 ja typpioksiduulipäästöt kertoimella 298. Viidennen arviointiraportin mukaiset kertoimet taas ovat metaani 28 ja typpioksiduuli 265. Puunpolton aiheuttamat hiilidioksidipäästöt muodostavat kuitenkin poikkeuksen: niitä ei huomioida, koska niiden ei oleteta lisäävän ilmakehän hiilidioksidimäärää pitkällä aikavälillä. === Ilmakehän hiilidioksipitoisuus === Ilmakehän pitoisuuksista puhuttaessa hiilidioksidiekvivalentit ilmaistaan pitoisuuksina (miljoonasosina = parts per million = ppm). Ilmakehän tällä hetkellä sisältämien kasvihuonekaasujen yhteismäärä on noin 450 miljoonasosaa hiilidioksidiekvivalenttia. Hiilidioksidin osuus on noin 380 miljoonasosaa. Ilmakehän pitkäikäisten kasvihuonekaasujen yhteenlaskettu ilmastoa lämmittävä vaikutus vastaa siten noin 450 miljoonasosan hiilidioksidipitoisuutta. ==Lähteet== Luokka:Kasvihuonekaasut Luokka:Ilmastonmuutos
Kallinos

Kallinos Efesoslainen (, ; 600-luku eaa.) oli antiikin kreikkalainen elegiarunoilija, joka oli kotoisin Efesoksesta. Hän on lajityypin varhaisimpia edustajia, ja häntä on pidetty elegiamuodon kehittäjänä yhdessä Arkhilokhoksen kanssa. == Elämä == Kallinos oli kotoisin Joonian Efesoksesta. Hänen tarkka elinaikansa ei käy antiikin ajan lähteistä ilmi, ja jo antiikin aikana tutkijat yrittivät päätellä sitä hänen runoissaan olevista viittauksista. Jotkut ovat sijoittaneet hänet noin vuoteen 680 eaa. ja toiset noin vuoteen 635 eaa. Tärkeimmät lähteet Kallinoksen ajoitukselle ovat Strabon,Strabon: Geografika XIV, s. 647. Klemens AleksandrialainenKlemens Aleksandrialainen: Stromateis I, s. 333. ja Athenaios.Athenaios: Deipnosofistai XII s. 525. Ne mainitsevat kimmerialaisten hyökkäyksen Vähään-Aasian, josta myös eräs Kallinokselta säilynyt katkelma kertoo, mutta senkään tarkkaa ajoitusta ei tunneta, sillä samanlainen hyökkäys vaikuttaa tapahtuneen historiassa kolme kertaa. Strabonilta käy ilmi, että Kallinos mainitsee eräässä runossaan Magnesian Maiandroksen varrella edelleen olemassa olleena kaupunkina, joka soti Efesosta vastaan. Kyseisen runon on täytynyt syntyä jonkin verran ennen erästä Arkhilokhoksen varhaisimpiin kuuluvaa runoa, joka mainitsee kimmerialaisten aiheuttaman Magnesian tuhon. == Teokset == Kallinos kirjoitti elegioita, joista on säilynyt vain joitakin vähäisiä katkelmia. Pisin niistä, joka käsittää 21 säettä, on osa sotaelegiaa, ja varhaisin tunnettu esimerkki elegiarunoudesta.Johannes Stobaios: Florilegium 51.19. Kyseisessä katkelmassa runoilija kehottaa maanmiehiään rohkeuteen ja kestävyyteen vihollisia vastaan. Joskus nämä on tulkittu magnesialaisiksi, mutta runon neljännestä rivistä käy ilmi, että mitä ilmeisimmin tarkoitetaan kimmerialaisia. Elegiaa on arvioitu hyvin kauniiksi, ja sen perusteella Kallinos on ollut hyvin kyvykäs runoilija. Katkelma on julkaistu useissa Poetae Graeci Minores -kokoelmissa eli Kreikan vähäisempien runoilijoiden teosten kokoelmissa. == Lähteet == == Kirjallisuutta == * Callinus. Teoksessa == Aiheesta muualla == Luokka:Antiikin kreikkalaiset elegiarunoilijat
James Davis

James Davis (s. 19. maaliskuuta 1976) on yhdysvaltalainen pikajuoksija. Davis oli Birminghamin sisäratojen MM-kisoissa 2003 mukana Yhdysvaltain joukkueessa, joka alun perin voitti MM-kultaa 4 x 400 metrin viestijuoksussa. IAAF kuitenkin hylkäsi Yhdysvaltain joukkueen voiton myöhemmin Jerome Youngin tunnustettua käyttäneensä dopingia urallaan. Davis oli Valencian sisäratojen MM-kisoissa 2008 mukana Yhdysvaltain joukkueessa, joka voitti 4 x 400 metrin viestijuoksussa MM-kultaa.Valencia 2008 – Miesten 4×400 metrin viestin tulokset, IAAF ==Henkilökohtaiset ennätykset== ;Ulkoradat * 200 metrin juoksu: 20,76 (2002) * 400 metrin juoksu: 45,21 (2002) ;Sisäradat * 200 metrin juoksu: 21,13 (2006) * 400 metrin juoksu: 45,54 (2000) ==Lähteet== Luokka:Yhdysvaltalaiset pikajuoksijat Luokka:Vuonna 1976 syntyneet Luokka:Elävät henkilöt
Mustaluri

Mustaluri (Chalcopsitta atra) on säihkylurien sukuun kuuluva kaija. == Koko ja ulkonäkö == Linnun pituus on noin 32 cm. Aikuisen linnun höyhenpuku on yleisväriltään purppuranhohtavanmusta. Nokka on musta, iiris oranssinpunainen, koivet harmaat ja pitkän pyrstön sulat ovat alapuolelta oliivinkeltaiset punaisin laikuin. Nuoren linnun alanokan tyvi on valkoinen, iiris tummanruskea ja silmän ympärillä on paljas ihon kaistale. Sukupuolet ovat samannäköisiä.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Mustaluri esiintyy Uusi-Guinean länsiosassa Irian Jaya Baratissa ja sitä ympäröivillä saarilla. Neljä tunnettua alalajia elävät eri saarilla. Alalaji spectabiliksesta oli vain yksi näyte koiraasta 1937 ja se saattoi olla hybridi tai kahden alalajin välimuoto. Mustalurin esiintymisalueen laajuus on 20 000–50 000 neliökilometriä ja sen kanta on elinvoimainen. == Elinympäristö == Mustalurit elävät metsänreunoissa, avomailla ja savannilla olevissa puuryhmissä sekä istutusmetsiköissä, erityisesti kookospalmuissa ja eukalyptuspuissa. == Lisääntyminen == Yksiavioinen. Pesintä tunnetaan vankeudessa eläneen parin pesinnästä. Naaras muni 2 munaa, joita alettiin hautoa lähes viikko sen jälkeen kun munat oli munittu. Haudonta kesti noin 25 päivää. Molemmat emot osallistuivat poikasen hoitoon ja poikanen jätti pesän 2 kuukauden ikäisenä. == Ravinto == Mustalurit liikkuvat parvissa ja ruokailevat enimmäkseen puiden latvuksissa. Ne syövät pääasiassa siitepölyä, mettä ja hedelmiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Säihkylurit
Mary F. Lyon

Mary Frances Lyon (15. toukokuuta 1925 – 25. joulukuuta 2014) oli brittiläinen geneetikko. Hän tutki muun muassa säteilyn vaikutusta mutaatioon ja julkaisi vuonna 1961 X-kromosomin inaktivaatiota koskevan Lyonin hypoteesin. Lyon syntyi Norwichissa ja opiskeli Cambridgen Girton Collegessa. Hän viimeisteli väitöskirjansa Edinburghin yliopistossa. Lyon oli Royal Societyn jäsen, Yhdysvaltain kansallisen tiedeakatemian ulkomaalaisjäsen ja American Academy of Arts and Sciencesin ulkomaalaiskunniajäsen. Hän sai vuonna 1997 lääketieteen Wolfin palkinnon. == Lähteet == Luokka:Brittiläiset geneetikot Luokka:Royal Societyn jäsenet Luokka:Vuonna 1925 syntyneet Luokka:Vuonna 2014 kuolleet
Selim Ekbom

Selim Mohammed Ekbom (9. huhtikuuta 1807 Turku – 20. huhtikuuta 1886 Vaasa) oli Vaasan hovioikeuden pitkäaikainen presidentti ja Suomen senaatin oikeusosaston jäsen.Ekbom, Selim - Nordisk familjebok, 1881, s. 294 Hänet aateloitiin vuonna 1879Adelskap - Finlands Allmänna Tidning no 298, 23.12.1879 ja introdusoitiin Suomen aateliin vuonna 1882 aatelisena sukuna numero 258. == Tuomarinuran alku == Suoritettuaan tuomarintutkinnon vuonna 1829 Ekbom toimi Turun hovioikeudessa, ensin auskultanttina, myöhemmin ylimääräisenä notaarina, kanslistina, kirjaajana ja ylimääräisenä viskaalina. Vuonna 1839 hän siirtyi kanneviskaaliksi perustettavaan Viipurin hovioikeuteen. Vuodesta 1844 hän toimi Jääsken tuomiokunnan tuomarina toimien samalla Viipurin hovioikeuden apujäsenenä 1847–48. == Senaattori ja hovioikeuden presidentti == Vuonna 1855 Ekbom palasi Turkuun Turun ja Porin läänin lääninsihteeriksi. Läänin kuvernöörin Carl Fabian Langenskiöldin siirryttyä Helsinkiin senaattoriksi Ekbom toimi vt. kuvernöörinä vuosina 1857–1858. Vuonna 1859 hänet itsensäkin kutsuttiin senaattoriksi Senaatin oikeusosastoon. Kun Suomen Pankki esitti vuonna 1860, että Suomen rahayksiköksi tulisi neljännesruplan arvoinen "mark", senaattori Ekbom piti tärkeänä, että rahan nimi olisi suomalaisittain markka ja sen sadasosa penni.Snellman oli markan ottoisä - Turun Sanomat, 6.12.2003 Vuonna 1862 Ekbom nimitettiin Vaasan hovioikeuden presidentiksi, jona hän toimi kuolemaansa, vuoteen 1886, saakka.† Selim Ekbom - Wiborgsbladet no 64, 22.04.1886Silmäys kuluneeseen vuoteen (Waasan hovioikeuden presidentti S. Ekbom kuollut) - Turun Lehti nro. 1, 04.01.1887, s.2 79-vuotias Ekbom löytyi eräänä huhtikuisena tiistaiaamuna kuolleena vuoteestaan, istuttuaan vielä edellisenä päivänä virassaan hovioikeudessa.Kuollut. Presidentti Waasan hovioikeudessa Selim Ekbom... - Waasan Lehti, no 32, 21.04.1886 == Arvonimet ja kunniamerkit == Ekbom promovoitiin vuonna 1879 Uppsalan yliopiston oikeustieteen kunniatohtoriksi. Vuonna 1882 hänelle myönnettiin Venäjän Valkoisen Kotkan ritarikunnan ensimmäisen luokan kunniamerkki.Suomalaissyntyiset palkitut == Perhe == Ekbomin isä, kihlakunnantuomari Per Johan Ekbom syntyi Tukholmassa, mutta siirtyi opiskelemaan Turun yliopistoon. Selim Ekbomin puoliso oli vuodesta 1834 Fredrika Aminoff († 1892). Ekbomin kuoltua myönsi Suomen senaatti leskelle 27 000 markan lahjoituksenNya Pressen nro. 134, 19.5.1886, sivu 2 ja lisäksi eläkkeen.Finlands Allmänna Tidning, nro. 131 9.6.1886, sivu 1 Pariskunnalla oli kahdeksan lasta, joista kuusi eli aikuisikään. Poika Pehr Ivar Ekbom toimi Viipurin hovioikeuden hovioikeudenneuvoksena.Hovioikeudenneuvos P.I. Ekbom kuollut Turussa -Suomalainen Wirallinen Lehti, nro. 45, 24.02.1890 == Julkaisuja == * Berättelse angående Vasa hofrätts stiftelse, öden och verksamhet o. s. v., 1876 == Lähteet == Luokka:Suomalaiset aateliset Luokka:Suomalaiset senaattorit Luokka:Suomen hovioikeuksien presidentit Luokka:Turun ja Porin läänin maaherrat Luokka:Vuonna 1807 syntyneet Luokka:Vuonna 1886 kuolleet
Ekbom

Ekbom on muun muassa seuraavien henkilöiden sukunimi: * Helena Laine, o.s. Ekbom (s. 1955), suomalainen keihäänheittäjä ja kuulantyöntäjä * Pehr Ivar Ekbom (1837–1890), suomalainen hovioikeusneuvos ja valtiopäivämies, Selim Ekbomin poika * Selim Ekbom (1807–1886), suomalainen hovioikeuden presidentti ja senaatin oikeusosaston jäsen * Torsten Ekbom (1938–2014), ruotsalainen kirjailija * Viktor Ekbom (s. 1989), ruotsalainen jääkiekkoilija.
Kalevan kisat 1959

Kalevan kisat järjestettiin vuonna 1959 Helsingissä 16.–17. elokuuta. Kilpailupaikkana oli Olympiastadion. Kalevan maljan voitti Helsingin Kisa- Veikot. Naiset tulivat ensimmäisen kerran mukaan Kalevan kisoihin. Heillä oli ollut tätä ennen erilliset suomenmestaruuskilpailut vuosina 1945–1958, sen lisäksi vuosina 1913–1923 he olivat kilpailleet 100 metrin juoksussa ja 4 × 100 metrin viestissä. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 100 m Börje Strand 10,6 Pauli Ny 10,8 Pentti Mäkilä 10,9 200 m Pentti Rekola 21,6 Börje Strand 21,7 Tapio Sirén 22,0 400 m Pentti Rekola 47,4 Jussi Rintamäki 47,9 Voitto Hellstén 48,1 800 m Olavi Salonen 1.52,1 Raimo Nordström 1.53,1 Reijo Viitanen 1.53,2 1 500 m Olavi Salonen 3.50,8 Olavi Vuorisalo 3.50,8 Tapani Häkkinen 3.52,8 5 000 m Matti Huttunen 14.17,6 Simo Saloranta 14.17,8 Erkki Rantala 14.28,2 10 000 m Erkki Rantala 30.28,6 Allan Korpi 30.28,6 Eino Oksanen 30.30,8 110 m aidat Raimo Siukola 15,0 Raimo Koivu 15,0 Matti Haapala 15,1 400 m aidat Jussi Rintamäki 53,5 Heikki Silvennoinen 54,1 Aimo Kuukka 54,1 3 000 m esteet Teuvo Virtanen 8.56,2 Pertti Koivunen 8.56,2 Sven Laine 8.56,6 MaratonMaratonjuoksu kilpailtiin Vaasassa 2. elokuuta Olavi Manninen 2.29.01,8 Paavo Kotila 2.31.17,6 Eino Oksanen 2.34.19,8 Korkeushyppy Eero Salminen 210 Eino Simelius 197 Kalevi Tiikkaja 197 Seiväshyppy Eeles Landström 445 Matti Sutinen 425 Per-Olof Jonasson 425 Pituushyppy Jorma Valkama 738 Olli-Pekka Hartikainen 721 Wilhelm Porrassalmi 709 Kolmiloikka Kari Rahkamo 15,48 Yrjö Tamminen 15,20 Jouko Laitinen 15,01 Kuulantyöntö Alpo Nisula 16,60 Jarmo Kunnas 16,52 Eino Mäkinen 16,16 Kiekonheitto Pentti Repo 51,72 Paavo Lommi 51,50 Carol Lindroos 51,15 Moukarinheitto Reino Suuripää 57,57 Pekka Nurmi 57,42 Aarre Nostaja 56,31 Keihäänheitto Olavi Kauhanen 73,50 Väinö Kuisma 72,60 Mikko Paananen 70,57 KymmenotteluKymmenottelu kilpailtiin Vaasassa 1.–2. elokuuta Markus Kahma 7088 Seppo Kleemola 6286 Ossi Ojala 6142 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 100 m Aulikki Lehmijoki 12,5 Brita Johansson 12,7 Maija Koivusaari 12,9 200 m Aulikki Lehmijoki 25,5 Tuovi Vahtera 26,2 Virpi Siljander 26,4 400 m Aulikki Lehmijoki 57,0 Eila Mikola 58,3 Virpi Siljander 60,0 800 m Eila Mikola 2.11,8 Saara Vilén 2.17,0 Inga-Lill Nyqvist 2.18,8 80 m aidat Mirja Kullas 12,3 Tellervo Toppila 12,3 Leena Vesala 12,6 Korkeushyppy Riitta-Maija Soppi 154 Sisko Lahdensuo 154 Ritva Hyvönen 154 Pituushyppy Brita Johansson 561 Maija Koivusaari 558 Salme Heinonen 550 Kuulantyöntö Inkeri Talvitie 12,86 Varpu Tuovinen 12,77 Eila Ronkonen 11,93 Kiekonheitto Inkeri Talvitie 44,37 Sirkka Talvensaari 42,20 Marjatta Hämäläinen 36,99 Keihäänheitto Margit Papunen 43,81 Tuovi Vahtera 42,43 Tuula Rasi 41,45 5-otteluViisiottelu kilpailtiin Vaasassa 1.–2. elokuuta Tuovi Vahtera 3997 Mirja Kullas 3714 Leena Vesala 3602 ==Lähteet== * ===Viitteet=== Luokka:Kalevan kisat Luokka:Vuoden 1959 yleisurheilu Luokka:Helsingin urheilutapahtumat
Kalevan kisat 1960

Kalevan kisat järjestettiin vuonna 1960 Hämeenlinnassa 13.–14. elokuuta. Kilpailupaikkana oli Kaurialan kenttä. Kisat olivat ensimmäiset, jotka televisioitiin. Kalevan maljan voitti Helsingin Kisa-Veikot. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 100 m Börje Strand 11,0 Pauli Ny 11,1 Pentti Rekola 11,1 200 m Börje Strand 21,6 Pentti Rekola 21,7 Pauli Ny 22,2 400 m Jussi Rintamäki 47,2 Voitto Hellstén 47,3 Pertti Ålander 48,1 800 m Olavi Salonen 1.49,7 Gösta Lithén 1.50,7 Pertti Ålander 1.51,7 1 500 m Olavi Salonen 3.46,3 Olavi Vuorisalo 3.46,7 Pekka Höykinpuro 3.49,1 5 000 m Reijo Höykinpuro 14.12,8 Simo Saloranta 14.24,0 Sakari Peltoniemi 14.33,8 10 000 m Simo Saloranta 30.59,8 Erkki Rantala 31.28,6 Eino Oksanen 31.32,4 110 m aidat Raimo Koivu 15,2 Seppo Suutari 15,3 Juhani Vuori 15,3 400 m aidat Jussi Rintamäki 52,2 Osvald Mildh 53,5 Veikko Tolvanen 53,9 3 000 m esteet Pentti Karvonen 8.54,4 Teuvo Virtanen 8.56,6 Unto Mattson 9.00,6 MaratonMaratonjuoksu kilpailtiin Kuopiossa 31. heinäkuuta Eino Oksanen 2.24.43,0 Olavi Manninen 2.24.44,8 Antti Viskari 2.25.07,4 Korkeushyppy Eero Salminen 202 Osmo Ahonen 196 Henrik Hellén 196 Seiväshyppy Eeles Landström 450 Matti Sutinen 445 Per-Olof Jonasson 440 Pituushyppy Juhani Manninen 768 Jorma Valkama 766 Olli-Pekka Hartikainen 735 Kolmiloikka Kari Rahkamo 16,32 Hannu Rantala 15,75 Matti Järvi 15,52 Kuulantyöntö Jarmo Kunnas 16,45 Reijo Koivisto 16,21 Alpo Nisula 16,07 Kiekonheitto Pentti Repo 54,34 Paavo Lommi 52,07 Carol Lindroos 51,87 Moukarinheitto Kalevi Horppu 57,00 Rainer Gartz 54,74 Reino Suuripää 54,45 Keihäänheitto Väinö Kuisma 73,76 Toivo Hyytiäinen 73,32 Veikko Laine 71,90 KymmenotteluKymmenottelu kilpailtiin Kuopiossa 30.–31. heinäkuuta Markus Kahma 7050 Seppo Suutari 6601 Ossi Ojala 5907 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 100 m Brita Johansson 12,6 Maija Koivusaari 12,8 Tuovi Vahtera 12,8 200 m Aulikki Jaakkola 25,7 Tuovi Vahtera 26,3 Terttu Kaina 26,7 400 m Aulikki Jaakkola 59,0 Terttu Kaina 59,7 Virpi Siljander 60,7 800 m Eila Mikola 2.13,6 Saara Vilén 2.14,6 Aulikki Jaakkola 2.24,1 80 m aidat Tellervo Toppila 12,2 Eeva-Maija Lindström 12,4 Mirja Kullas 12,8 Korkeushyppy Riitta-Maija Soppi 154 Riitta Lahdensuo 154 Leena Kaarna 154 Pituushyppy Brita Johansson 581 Maija Koivusaari 571 Leena Vesala 546 Kuulantyöntö Inkeri Talvitie 13,01 Varpu Tuovinen 12,06 Eila Ronkonen 12,06 Kiekonheitto Inkeri Talvitie 44,51 Sirkka Kauppinen 41,16 Marjatta Mäkinen 36,76 Keihäänheitto Sirpa Toivola 42,36 Tuula Rasi 41,46 Birgitta Kaivola 40,93 5-otteluViisiottelu kilpailtiin Kouvolassa 10.–11. heinäkuuta Tuovi Vahtera 3801 Marja-Leena Koskelainen 3673 Leena Vesala 3651 ==Lähteet== * ===Viitteet=== ==Aiheesta muualla== * Elonet: Finlandia-katsaus 480 (1960): Kalevan kisat Hämeenlinnan Kaurialassa Luokka:Kalevan kisat Luokka:Vuoden 1960 yleisurheilu Luokka:Hämeenlinnan urheilutapahtumat
Akkommodaatio (silmä)

Akkommodaatiolla tarkoitetaan silmän mukautumista tarkastelemaan eri etäisyyksillä olevia kohteita. Silmä tarkentaa kuvan verkkokalvolle muuttamalla mykiön muotoa silmän sädelihaksella. Lähelle katsottaessa silmän sädelihas, joka kulkee myös linssin mukauttajalihaksen nimellä, supistuu, jolloin linssin ja sädelihaksen yhdistävät ripustinsäikeet löystyvät. Kimmoisuutensa takia mykiö pääsee pullistumaan, jolloin se taittaa valoa voimakkaammin ja kuva tarkentuu verkkokalvolle. Kauas katsottaessa sädelihas pysyy rentona ja pakottaa linssin litteään muotoon, joten valonsäteet eivät taitu yhtä voimakkaasti ja kaukana oleva kohde tarkentuu verkkokalvolle. == Lähteet == Luokka:Silmät
Akseptori

Akseptorilla tarkoitetaan kemiassa Lewisin happoa, eli atomia, joka ottaa reaktiossa vastaan elektroniparin. Esimerkiksi kompleksiyhdisteiden syntyessä keskusatomi (kuten metalli-ioni) toimii akseptorina. Ligandien sitä atomia, joka luovuttaa elektroniparin, kutsutaan donoriksi eli Lewisin emäkseksi. Luokka:Sähkökemia
Jasmikkeet

Jasmikkeet (Philadelphus) on kasvisuku, johon kuuluu noin 60 lajia 1–6 metriä korkeita pensaita. Useimmat lajit ovat kotoisin Pohjois- ja Keski-Amerikasta, jotkut Aasiasta ja Etelä-Euroopasta. Monia lajeja viljellään koristekasveina. Pohjois-Euroopassa näistä tunnetuimpia ovat pihajasmike, hovijasmike ja puistojasmike. Jasmikkeiden lehdet ovat yksinkertaiset, soikeat ja kevyesti hammaslaitaiset. Kukat ovat valkoiset, usein hyväntuoksuiset. Suku on saanut suomenkielisen nimensä hovijasmikkeen jasmiinia muistuttavasta tuoksusta. Sitä kutsutaan myös joskus valejasmiiniksi. == Lajeja ja risteymiä == * kaukasianjasmike (Philadelphus caucasicus) * pihajasmike (Philadelphus coronarius) * kalliojasmike (Philadelphus hirsutus) * lännenjasmike (Philadelphus lewisii) ** puistojasmike (P. lewisii var. gordonianus) * hovijasmike (Philadelphus pubescens) * japaninjasmike (Philadelphus satsumi) * siperianjasmike (Philadelphus schrenkii) * harmojasmike (Philadelphus subcanus) * amurinjasmike (Philadelphus tenuifolius) Risteymiä: * pikkujasmike (Philadelphus × lemoinei) * kameliajasmike (Philadelphus × virginalis) == Lähteet == == Aiheesta muualla == * Suomen Lajitietokeskus: Jasmikkeet – Philadelphus * Jasmikkeet (Philadelphus) Life * United States Department of Agriculture (USDA): Philadelphus * Flora of China: Philadelphus *
Börje Strand

Börje Kalevi Strand (23. syyskuuta 1935 Helsinki – 30. huhtikuuta 1977 Helsinki) oli suomalainen pikajuoksija. Seuratasolla hän edusti urallaan Hyvinkään Tahkoa, Töölön Vesaa ja Lauttasaaren Pyrintöä. Strand voitti Suomen mestaruuden 100 metrin juoksussa vuosina 1959 ja 1960 sekä 200 metrin juoksussa vuosina 1958, 1960, 1961 ja 1962. Lisäksi hän saavutti 100 metrillä hopeaa vuonna 1962 sekä pronssia 1957 ja 200 metrillä hopeaa vuonna 1959 ja pronssia vuosina 1957 ja 1963. Vuonna 1959 Strand sivusi 100 metrillä Voitto Hellstenin Suomen-ennätysaikaa 10,60. Kesällä 1962 hän juoksi 200 metriä aikaan 21,40 jääden vain kymmenyksen Hellstenin ennätyksestä. Pohjoismaiden mestaruuskisoissa Strand oli vuonna 1961 pronssilla 200 metrillä ajalla 21,6. Hän edusti Suomea 4 × 400 metrin viestijuoksussa Rooman olympialaisissa 1960 sekä vuosien 1958 ja 1962 EM-kisoissa. Hän kilpaili myös 33 maaottelussa. Strand toimi Suomen puolustusvoimain Urheilujoukkojen pikajuoksuvalmentajana vuosina 1964–1965 sekä Suomen Urheiluliiton pikajuoksun lajivalmentajana vuosina 1965–1969. Hänen isänsä Herman Strand oli Suomen mestari painonnoston höyhensarjassa. ==Saavutukset== * 100 metrin juoksu ** SM-kultaa 1959 (aika 10,6) ja 1960 (11,0) ** SM-hopeaa 1962 ** SM-pronssia 1957 * 200 metrin juoksu ** SM-kultaa 1958, 1960 (21,6), 1961 (21,7) ja 1962 (21,8) ** SM-hopeaa 1959 (21,7) ** SM-pronssia 1957 ja 1963 == Lähteet == * * * gbrathletics ===Viitteet=== Luokka:Suomalaiset pikajuoksijat Luokka:Suomalaiset yleisurheiluvalmentajat Luokka:Vuonna 1935 syntyneet Luokka:Vuonna 1977 kuolleet
Jasmiinit

Jasmiinit (Jasminum) on oliivikasvien heimoon kuuluva kasvisuku, johon kuuluu noin kaksisataa köynnöstä tai pensasta. Ne ovat kotoisin Euroopan, Aasian ja Afrikan lämpimiltä ja trooppisilta alueilta. Tyypillinen kasvutapa on köynnöstävä. Useimmilla lajeilla on valkoiset, joillakin keltaiset kukat, joissa on viisi tai kuusi terälehteä ja voimakas, aromaattinen tuoksu. Jasmiineja viljellään tuoksunsa takia. Joistakin lajeista tehdään Aasiassa teetä. Varsinkin vihreä tee voidaan hajustaa lisäämällä siihen jasmiininkukkaa.Henriettes Herbal == Lajeja == * intianjasmiini (Jasminum auriculatum) * madeiranjasmiini (Jasminum azoricum) * pensasjasmiini (Jasminum fruticans) * aitojasmiini (Jasminum grandiflorum) * kevätjasmiini (Jasminum mesnyi) * valkojasmiini (Jasminum multiflorum) * talvijasmiini (Jasminum nudiflorum) * tuoksujasmiini (Jasminum odoratissimum) * rohtojasmiini (Jasminum officinale) * kiinanjasmini (Jasminum polyanthum) * arabianjasmiini (Jasminum sambac) Kassu – Kasvien suomenkieliset nimet: Jasminum (suomenkielisten nimien lähde.) == Lähteet == == Aiheesta muualla == * Suomen Lajitietokeskus: Jasmiinit – Jasminum * Integrated Taxonomic Information System (ITIS): Jasminum * United States Department of Agriculture (USDA): Jasminum * Flora of China: Jasminum * Pherobase: Floral volatiles of Genus Jasminum Luokka:Oliivikasvit
Orlando Brown

Orlando Brown (s. 4. joulukuuta 1987 Los Angeles County, Kalifornia) on yhdysvaltalainen näyttelijä ja laulaja. Hän on näytellyt monissa elokuvissa ja televisiosarjoissa. Hän on esiintynyt pääsijaisesti Disney Channelin tuotannoissa. Yksi Brownin isoimmista rooleista on ollut Eddie That’s So Raven -sarjassa. Hän on myös ollut ääninäyttelijänä sarjoissa Fillmore ja The Proud Family. Luokka:Yhdysvaltalaiset lapsinäyttelijät Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt
Yoelbi Quesada

Yoelbi Quesada (s. 4. elokuuta 1973) on kuubalainen yleisurheilija, joka voitti miesten kolmiloikan kultaa vuoden 1997 yleisurheilun maailmanmestaruuskilpailuissa Ateenassa. Quesada sai myös yhden olympiamitalin; pronssia Atlantassa 1996. Vielä vuonna 2000 hän ylsi Sydneyssä neljännelle sijalle, ja vuonna 1992 hän oli sijoittunut Barcelonassa kuudenneksi. Quesada on menestynyt paitsi yleisurheilun MM-kilpailuissa ja kesäolympialaisissa, myös muun muassa yleisurheilun sisäratojen maailmanmestaruuskilpailuissa (hopeaa 1995, neljäs sija 1999, pronssia 2003) ja Pan-Amerikan kisoissa (kultaa 1991, 1995 ja 1999). ==Lähteet== * Luokka:Kuubalaiset kolmiloikkaajat Luokka:Kuubalaiset olympiamitalistit Luokka:Vuonna 1973 syntyneet Luokka:Elävät henkilöt
Pikaluistelun sprinttimaailmanmestaruuskilpailut 2008

Pikaluistelun sprinttimaailmanmestaruuskilpailut järjestettiin vuonna 2008 Heerenveenissä, Alankomaissa 19.–20. tammikuuta. Sekä naiset että miehet luistelivat kumpanakin päivänä 500 ja 1 000 metriä. Kilpailu ratkesi jokaisen neljän luistelun yhteenlaskettujen 500 metrin keskiaikojen perusteella. == 500 metriä, 1. luistelu == {| sija kilpailija maa aika 1 Jenny Wolf 37,64 RE 2 Annette Gerritsen 38,36 3 Sang-Hwa Lee 38,46 == 1000 metriä, 1. luistelu == {| sija kilpailija maa aika 1 Anni Friesinger 1.15,58 2 Ireen Wüst 1.15,64 3 Marianne Timmer 1.16,75 == 500 metriä, 2. luistelu == {| sija kilpailija maa aika 1 Jenny Wolf 37,60 RE 2 Sang-Hwa Lee 38,27 3 Annette Gerritsen 38,44 == 1000 metriä, 2. luistelu == {| sija kilpailija maa aika 1 Ireen Wüst 1.15,59 2 Anni Friesinger 1.15,82 3 Annette Gerritsen 1.15,91 == Yhteispisteet == naiset sija kilpailija maa 1. 500m 1. 1000m 2. 500m 2. 1000m yhteispisteet 1 Jenny Wolf 37,64 (1) 1.17,06 (6) 37,60 (1) 1.17,09 (7) 152.315 2 Anni Friesinger 38,70 (7) 1.15,58 (1) 38,76 (7) 1.15,82 (2) 153.160 3 Annette Gerritsen 38,36 (2) 1.17,51 (8) 38,44 (3) 1.15,91 (3) 153.510 4 Chiara Simionato 38,94 (9) 1.16,89 (5) 38,75 (6) 1.16,00 (4) 154.135 5 Marianne Timmer 38,91 (8) 1.16,75 (3) 38,64 (5) 1.16,72 (6) 154.285 6 Ireen Wüst 39,47 (19) 1.15,64 (2) 39,56 (19) 1.15,59 (1) 154.645 miehet sija kilpailija maa 1. 500m 1. 1000m 2. 500m 2. 1000m yhteispisteet 1 Kyou-Hyuk Lee 34,99 (2) 1.09,84 (6) 34,85 (1) 1.08,82 (1) 139.170 2 Jeremy Wotherspoon 34,81 (1) 1.09,47 (3) 34,95 (2) 1.09,54 (7) 139.265 3 Joon Mun 35,62 (15) 1.09,72 (4) 35,00 (3) 1.09,20 (3) 140.080 4 Simon Kuipers 35,53 (14) 1.09,46 (2) 35,23 (4) 1.09,28 (6) 140.130 5 Keiichiro Nagashima 35,24 (6) 1.10,51 (9) 35,25 (5) 1.10,01 (9) 140.750 6 Mika Poutala 35,14 (4) 1.10,65 (11) 35,28 (6) 1.10,07 (10) 140.780 Luokka:Pikaluistelun maailmanmestaruuskilpailut Luokka:Vuoden 2008 pikaluistelu Luokka:Heerenveenin urheilu Sprinttimaailmanmestaruuskilpailut 2008
Edgar Faure

Edgar Faure (18. elokuuta 1908 – 30. maaliskuuta 1988) oli ranskalainen poliitikko, historioitsija ja kirjailija, koulutukseltaan lakimies. Saksalaisten valloittaessa Ranskan toisen maailmansodan aikana Faure liittyi vastarintaliikkeeseen, ja toimi sen päämajassa Algeriassa.Edgar Faure (1908-1988) Chemins de Memoire Hän edusti Ranskaa Nürnbergin oikeudenkäynneissä ja toimi korkeimman oikeuden varapresidenttinä 1947–1959. Hän nousi parlamenttiin 1948 radikaalin puolueen edustajana. Pieni radikaalipuolue oli useilla vaalikausilla vaa'ankieliasemassa hallituksia perustettassa, ja Faure toimi usein ministerinä. Hän oli pääministerinäkin kahdesti, vuonna 1952 ja vuosina 1955–1956.Iloniemi, Jaakko: ”Edgar Faure”, teoksessa Faure oli radikaalipuolueen konservatiivisemman siiven keskushahmo. Hänen mielipiteensä muuttuivat Ranskan neljännen tasavallan aikana, ja hänestä tuli lopulta gaullisti. Häntä pilkattiin tuuliviiriksi, mutta Faure vain vastasi: tuuliviiri ei kääntyile, vaan tuuli. Gaullistien edustajana Faure toimi ministerinä kolme kertaa: maatalousministerinä 1966, koulutusministerinä 1968, sosiaali- ja terveysministerinä 1972 ja parlamentin puhemiehenä 1973–1979. Vuonna 1978 hänet valittiin Ranskan akatemian 18. tuolille. == Lähteet == == Aiheesta muualla == Luokka:Ranskan akatemian jäsenet Luokka:Ranskan pääministerit Luokka:Ranskan ulkoministerit Luokka:Ranskan valtiovarainministerit Luokka:Maatalousministerit Luokka:Ranskalaiset europarlamentaarikot Luokka:Ranskalaiset historioitsijat Luokka:Ranskalaiset kirjailijat Luokka:Ranskalaiset juristit Luokka:Vuonna 1908 syntyneet Luokka:Vuonna 1988 kuolleet
Michael D. Moore

Michael D. Moore (14. lokakuuta 1914 – 4. maaliskuuta 2013) oli kanadalainen Yhdysvalloissa työskennellyt entinen lapsinäyttelijä ja avustava ohjaaja. Moore syntyi Victoriassa, Brittiläisessä Kolumbiassa, ja esiintyi vuosina 1919–1927 kymmenissä elokuvissa nimellä Mickey Moore. Myös hänen veljensä Pat oli tunnettu näyttelijä. Avustavana ohjaajana Moore menestyi 1940-luvun lopulta lähtien. Hän työskenteli muun muassa Elvis Presleyn elokuvissa ja Steven Spielbergin kaikissa kolmessa Indiana Jones -elokuvassa. Hän jatkoi uraansa varsin iäkkääksi; hän työskenteli vielä vuonna 2000 Disneyn 102 dalmatialaisessa. ==Lähteet== == Aiheesta muualla == * Luokka:Lapsinäyttelijät Luokka:Kanadalaiset elokuvanäyttelijät Luokka:Kanadalaiset elokuvaohjaajat Luokka:Vuonna 1914 syntyneet Luokka:Vuonna 2013 kuolleet
Paananen

Paananen on suomenkielinen sukunimi. Merkittäviä Paananen-nimisiä suomalaisia henkilöitä: *Aarne Paananen (1910–2000), sosiaalidemokraattinen poliitikko, SDP:n toimitsija ja taloudenhoitaja *Adiel Paananen (1897–1968), hiihtäjä *Aleksi Paananen (s. 1993), jalkapalloilija *Anni Paananen (s. 1971), kolmiloikkaaja *Erkki Paananen (s. 1936), yrittäjä ja yritysjohtaja, teollisuusneuvos *Ernest Paananen (1879–1951), amerikansuomalainen laulaja, viulisti ja sanoittaja *Hannu Paananen (s. 1945), koripalloilija *Ilkka Paananen (s. 1960), pianisti *Ilkka Paananen (s. 1978), ohjelmistosuunnittelija ja toimitusjohtaja *Ilmo Paananen (1927–2014), poliitikko ja kaupunginjohtaja, kaupunkineuvos, Viljo Paanasen poika *Jonna Paananen (Wildeem, s. 1984), YouTube-videoiden tekijä ja Tubeconin taiteellinen johtaja *Juha Paananen (k. 2024), ääninäyttelijä ja äänittäjä *Juha-Pekka Paananen, koodari ja basisti *Kai Paananen (s. 1954), liikemies *Kalervo Paananen (s. 1942), jalkapalloilija *Kalle Paananen (1910–1998), pikaluistelija *Katri Paananen (s. 1975), seitsenottelija *Keijo Paananen (s. 1961), jalkapallovalmentaja *Kicke Paananen (s. 1952), laulaja, säveltäjä ja sanoittaja *Marko Paananen (s. 1970), sisustussuunnittelija *Matias Paananen (s. 2006), pesäpalloilija *Matti Paananen (1922–2009), jalkapalloilija *Matti Rag Paananen (1939–2022), säveltäjä, sovittaja, pianisti, runoilija ja taidemaalari *Migé Amour (oik. Mikko Paananen, s. 1974), muusikko *Mika Paananen (s. 1967), jääkiekkoilija *Mikko Paananen (s. 1930), keihäänheittäjä *Ossi Paananen (s. 1994), muusikko, Lost Societyn rumpali *Raija Paananen (s. 1962), kirjailija ja sanataiteen opettaja *Reijo Paananen (s. 1964), SDP:n puoluesihteeri *Risto Paananen (s. 1958), muusikko *Siiri Autiomäki-Paananen (1896–1969), uskonnollinen kirjailija *Sini Paananen (Cindy Sun, s. 1990), pornonäyttelijä *Toivo Paananen (1914–1997), jalkapalloilija ja valmentaja *Tuulikki Paananen (1915–1974), näyttelijä *Unto Paananen (1934–2009), professori, antiikin tutkija ja latinan kielen lehtori *Viljo Paananen (1892–1958), järjestö- ja yritysjohtaja, talousneuvos *Väinö Paananen (1889–1964), jääkärieversti *Väinö Paananen (1897–1969), metsänhoitaja, yritysjohtaja, metsäneuvos *Yrjö Paananen (1886–1910), taidemaalari
Ruskoluri

Ruskoluri (Chalcopsitta duivenbodei) on säihkylurien sukuun kuuluva kaija. == Koko ja ulkonäkö == Linnun pituus on noin 31 cm ja paino noin 130 g. Aikuisen linnun höyhenpuku on yleisväriltään tumman oliivinruskea. Otsa, kurkku ja poskien etuosa ovat keltaiset. Rinnan ja niskan höyhenissä on keltaisia kärkiä. Siiventaive on keltainen. Yläperä on violetinsininen, reidet ja siipien alapeitinhöyhenet ovat oranssinkeltaiset ja uloimmissa pyrstösulissa on keltaiset kuviot (jotka usein puuttuvat naarailta). Nokka on musta, iiris punertava ja koivet tummanharmaat. Koiras on keskimäärin hieman naarasta kookkaampi.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Ruskoluri esiintyy Uusi-Guinean pohjoisosan rannikkokaistaleella, lännessä Irian Jaya Baratin itäreunasta Astrolabe Baylle idässä. Kaksi tunnettua alalajia ovat varsin samannäköisiä. Ruskolurin esiintymisalueen laajuus on 20 000–50 000 neliökilometriä ja sen kanta on elinvoimainen. == Elinympäristö == Ruskolurit elävät alavilla mailla alle 200 metrin korkeudella. Ne liikkuvat pienissä muutaman yksilön parvissa puiden latvustoissa. == Lisääntyminen == Ilmeisesti yksiavioinen. Naaras munii 2 munaa, haudonta kestää noin 24 päivää. == Ravinto == Ruskolurit liikkuvat parvissa ja ruokailevat enimmäkseen puiden latvuksissa. Ilmeisesti ne syövät pääasiassa siitepölyä, mettä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Säihkylurit
Derrington-Francis

Derrington-Francis Racing Team oli brittiläinen Formula 1 -talli, jonka perustivat Alf Francis ja Vic Derrington. Talli osallistui ainoastaan yhteen osakilpailuun kaudella . Kilpakuljettajana oli portugalilainen Mário de Araújo Cabral, joka keskeytti Italian GP:ssä. == Tulokset == Vuosi Valmistaja Moottori Renkaat Kuljettaja 1 2 3 4 5 6 7 8 9 10 Sijoitus Pisteet Derrington- Francis ATS V8 Mário de Araújo Cabral MON NED BEL FRA GBR GER AUT ITA Kesk. USA MEX - 0 ==Lähteet== Luokka:Brittiläiset Formula 1 -tallit Luokka:Formula 1 -valmistajat
Ingolf Mork

Ingolf Mork (4. kesäkuuta 1947 – 1. helmikuuta 2012Verdens Gang: Tidligere hoppuke-vinner Mork er død Molde) oli norjalainen mäkihyppääjä. Mork voitti Keski-Euroopan mäkiviikon vuonna 1972, vaikka ei voittanut yhtäkään neljästä mäkiviikon osakilpailusta. Vuotta aiemmin hän oli voittanut kolme osakilpailua, mutta jäi kuitenkin toiseksi mäkiviikon kokonaispisteissä. Mork sijoittui neljänneksi normaalimäessä Sapporon talviolympialaisissa vuonna 1972. Holmenkollenilla Mork voitti mäkikisan vuosina 1971 ja 1972http://www.skiforeningen.no/content/download/9492/47574/file/Vinnere.pdf . ==Lähteet== * ===Viitteet=== Luokka:Norjalaiset mäkihyppääjät Luokka:Vuonna 1947 syntyneet Luokka:Vuonna 2012 kuolleet
Manitoulin Island

Manitoulin Island on maailman suurin makeavetisessä järvessä sijaitseva saari.CBC; Manitoulin Island, Ontario Saari sijaitsee Huronjärvessä Kanadan Ontarion provinssissa. Sen pinta-ala on 2 765 km² ja se on 176:nneksi suurin saari maailmassa. Saaressa itsessään on 108 järveä, ja niistä muutamassa on jopa omia saariaan. Suurin Manitoulin Islandin järvistä, Lake Manitou, on myös maailman suurin järvi järvessä sijaitsevalla saarella. Manitoulin saaressa sijaitsevassa Mindemoyajärvessä sijaitseva Treasure Island taas on maailman suurin saari järvessä, joka sijaitsee järvessä sijaitsevalla luonnollisella saarella. ==Lähteet== ==Aiheesta muualla== Luokka:Kanadan saaret Luokka:Ontarion maantiede Luokka:Isotjärvet
Alain Marion

Alain Marion (25. joulukuuta 1938 – 16. elokuuta 1998) oli ranskalainen huilisti. Hän syntyi Marseillessa ja opiskeli Marseillen sekä Pariisin konservatorioissa. Marion palkittiin vuonna 1961 Geneven kansainvälisillä musiikkijuhlilla. Hän esiintyi uransa aikana lukuisten maailmankuulujen orkesterien solistina ja työskenteli myös soitonopettajana. Marion kuoli 59-vuotiaana sydäninfarktiin Etelä-Korean pääkaupungissa Soulissa 16. elokuuta 1998. Luokka:Ranskalaiset huilistit Luokka:Vuonna 1938 syntyneet Luokka:Vuonna 1998 kuolleet
Horst Queck

Horst Queck (s. 5. lokakuuta 1943) on saksalainen entinen mäkihyppääjä, joka urallaan edusti Saksan demokraattista tasavaltaa. Queckista tuli vuonna 1970 kautta aikain kolmas hyppääjä, joka on voittanut Keski-Euroopan mäkiviikon voittamatta yhtään osakilpailua mäkiviikolla. Ennen häntä samaan olivat pystyneet Suomen Hemmo Silvennoinen ja Neuvostoliiton Nikolai Kamenski. ==Lähteet== * Luokka:Itäsaksalaiset mäkihyppääjät Luokka:Vuonna 1943 syntyneet Luokka:Elävät henkilöt
Stephanie Kwolek

pienoiskuva|Stephanie Kwolek Stephanie Louise Kwolek (31. heinäkuuta 1923 New Kensington, Pennsylvania – 18. kesäkuuta 2014 Wilmington, Delaware) oli yhdysvaltalainen kemisti. == Elämä ja ura == Hän kehitti DuPontille aramidin, ja hänen työnsä pohjalta markkinoille saatettiin 1970-luvun alussa kauppanimi Kevlar, jota käytetään luodinkestävissä liiveissä, kypärissä sekä lentokoneiden osissa. Keksintö patentoitiin vuonna 1966. Kwolekilla oli hallussaan 28 patenttia. Hänelle on myönnetty paikka National Inventors Hall of Famessa (1995) ja National Medal of Technology (1996). Hän jäi eläkkeelle vuonna 1986. == Lähteet == == Aiheesta muualla == * Stephanie Kwolekin muistokirjoitus Helsingin Sanomissa. Luokka:Yhdysvaltalaiset kemistit Luokka:Yhdysvaltalaiset keksijät Luokka:Vuonna 1923 syntyneet Luokka:Vuonna 2014 kuolleet Luokka:Seulonnan keskeiset artikkelit
Max Bolkart

Max Bolkart (s. 29. heinäkuuta 1932 Oberstdorf, Saksa) on saksalainen mäkihyppääjä. Bolkart voitti Keski-Euroopan mäkiviikon vuonna 1960, tuolloin hän voitti mäkiviikon kolme ensimmäistä osakilpailua ja sijoittui Bischofshofenissa viidenneksi. Bolkart sijoittui neljänneksi suurmäessä vuoden 1956 Cortina d’Ampezzon talviolympialaisissa. Neljä vuotta myöhemmin Squaw Valleyn olympialaisissa hän oli suurmäen kuudes. == Lähteet == * Luokka:Saksalaiset mäkihyppääjät Luokka:Vuonna 1932 syntyneet Luokka:Elävät henkilöt
Jean Fautrier

Jean Fautrier (16. toukokuuta 1898 Pariisi – 21. heinäkuuta 1964 Châtenay- Malabry, Hauts-de-Seine) oli ranskalainen kuvanveistäjä ja taidemaalari. Hän oli ranskalaisen tasismiksi tai informalismiksi kutsutun taidesuunnan merkittävimpiä edustajia. Fautrier syntyi Pariisissa ja opiskeli Lontoossa. Hän jakoi nuorena aikansa kuvanveiston ja maalauksen kesken, mutta lopetti kuvanveiston 1943. Samana vuonna hän pakeni Pariisista Châtenay-Malabryn pikkukaupunkiin, missä vietti lopun elämäänsä. == Lähteet == == Aiheesta muualla == *Artcyclopedia (linkkikokoelma) *Undo.net (italiankielinen artikkeli ja teoskuvia) Luokka:Ranskalaiset taidemaalarit Luokka:Vuonna 1898 syntyneet Luokka:Vuonna 1964 kuolleet
Alexander Lavonius

Alexander Lavonius (4. tammikuuta 1802 Viipuri – 17. maaliskuuta 1875 Forshem, Ruotsi) oli suomalainen virkamies ja Oulun läänin kuvernööri. == Elämäkerta == Lavonius suoritti tuomarintutkinnon vuonna 1820. Tutkinnon jälkeen hän toimi lyhyen aikaa Turun hovioikeuden auskultanttina, mutta siirtyi jo 1821 Venäjän ulkoasiainkollegion palvelukseen ja toimi lähetystön attaseana ensin Berliinissä ja sitten vuonna 1823 alkaen Tukholmassa. Tukholman lähetystössä Lavonius eteni lopulta Venäjän pääkonsuliksi, joksi hänet nimitettiin vuonna 1841. Vuonna 1849 Lavonius nimitettiin Oulun läänin kuvernööriksi. Viitattu 19. tammikuuta 2008 Alexander Lavonius seurasi kuvernöörinä kevättalvella 1849 kuollutta hyvin suosittua kuvernööriä Robert Wilhelm Lagerborgia. Toisin kuin edeltäjänsä ja useimmat muutkin Oulun aiemmat maaherrat ja kuvernöörit Lavonius ei ollut sotilastaustaa. Lavonius oli vuonna 1842 avioitunut Sofia Rosina von Haartmanin, Frans Mikael Franzénin tyttärentyttären kanssa, mikä lienee vaikuttanut Lavoniusten haluun muuttaa Tukholman seurapiireistä kaukaiseen Ouluun. Lavoniuksen maaherrakauteen vuodesta 1849 vuoteen 1862, jolloin hän eläkeikään päästyään erosi virasta, sisältyi Krimin sodan aika, jolloin Oulun ja Raahen satamia hävitettiin. Sodan päätyttyä läänin kehitystyötä haittasivat vuoden 1857 kato ja sitä seurannut taloudellinen lamakausi. Uudelta kuvernööriltä myös odotettiin paljon, kun hänen edeltäjänsä oli onnistunut työssään niin hyvin. Erottuaan vuonna 1862 Lavoniukset muuttivat Etelä-Suomeen, jossa asuivat ainakin Haikon kartanossa ennen kuin muuttivat takaisin Ruotsiin vuonna 1872. Alexander Lavonius kuoli Årnäsin kartanossa Forshemin pitäjässä Länsi-Götanmaalla. == Lähteet == == Aiheesta muualla == * Maaherrat sodassa -verkkonäyttely: Lavonius ja englantilaiset Luokka:Oulun läänin maaherrat Luokka:Suomalaiset aateliset Luokka:Vuonna 1802 syntyneet Luokka:Vuonna 1875 kuolleet
Stanley Donwood

Stanley Donwood (s. 29. lokakuuta 1968) on englantilaisen kirjailijan ja taiteilijan Dan Rickwoodin taiteilijanimi http://billboard.com/bbcom/news/article_display.jsp?vnu_content_id=1002689108. Hänet tunnetaan ehkä parhaiten tiiviistä työskentelystään brittiläisen rock- yhtyeen Radioheadin kanssa. Donwood on tehnyt kaikki yhtyeen kansitaiteet My Iron Lung EP:stä (1994) lähtien. Vuodesta 1996 lähtien hän on myös työskennellyt Radioheadin laulajan Thom Yorken kanssa yhtyeen kotisivuilla, ja on esiintynyt satunnaisesti myös yhtyeen webcasteilla ja vuoden 2001 Grammy- palkintojuhlassa. ==Työt== ===Kirjat=== *Small Thoughts (1998) *Slowly Downward (2001) *Catacombs of Terror! (2002) *Tachistoscope (2003) *My Giro (2005) ===Kansitaiteet=== ====Albumit==== *The Bends (1995) *OK Computer (1997) *Kid A (2000) *Amnesiac (2001) *Smalltown, Shining (2001) *I Might Be Wrong (2001) *Bodysong (2003) *Hail to the Thief (2003) *Plat du Jour (2005) *The Eraser (2006) *In Rainbows (2007) ====EP:t==== *My Iron Lung (1994) *Live Au Forum (1995) *Live à l'Astoria (1995) *Just for College EP (1995) *The Bends Pinkpop (1996) *No Surprises/Running from Demons (1997) *Airbag/How Am I Driving? (1998) *Amnesiac College EP (2001) *COM LAG (2plus2isfive) (2004) *Spitting Feathers (2006) ====Singlet==== *"My Iron Lung" (1994) *"High and Dry/Planet Telex" (1995) *"Fake Plastic Trees" (1995) *"Just" (1995) *"Street Spirit (Fade Out)" (1996) *"The Bends" (1996) *"Paranoid Android" (1997) *"Karma Police" (1997) *"No Surprises" (1998) *"Pyramid Song" (2001) *"Knives Out" (2001) *"There There" (2003) *"Go to Sleep" (2003) *"2 + 2 = 5" (2003) *"Jigsaw Falling into Place" (2008) *"Nude" (2008) ====DVD:t==== *Meeting People Is Easy *7 Television Commercials *Live at the Astoria *The Most Gigantic Lying Mouth Of All Time ===Maalaukset=== *Snow Mistake == Lähteet == Luokka:Brittiläiset taiteilijat Luokka:Grammy-palkinnon saajat Luokka:Vuonna 1968 syntyneet Luokka:Elävät henkilöt
Futsal Super Cup

Futsal Super Cup on jokavuotinen futsalottelu, jossa kohtaavat edellisen kauden futsalin Suomen mestari (Futsal-liigan voittaja) ja Futsal Cupin voittaja. Futsal Super Cup avaa Suomen futsalkauden. Miesten puolella Super Cupin ottelu on pelattu vuodesta 2004 ja naisissa vuodesta 2014 lähtien. == Ottelut == === Miehet === 2017 16.9.2017 GFT Sievi FS 4-2 Pirkkalan liikuntatalo Pirkkala 2016 10.9.2016 GFT Sievi FS 8-6 Sievin monitoimitalo Sievi 2015 23.8.2015 Sievi Futsal Ilves FS 4-2 Sievin monitoimitalo Sievi 2014 13.9.2014 Ilves FS GFT 1-1 (rp. 3-1) Pirkkalan liikuntatalo Pirkkala 2013 8.9.2013 Ilves FS Kampuksen Dynamo 5-2 Kaukajärven Spiral-halli Tampere 2012 22.9.2012 Kampuksen Dynamo Ilves FS 4-3 Kaukajärven Spiral-halli Tampere 2011 23.9.2011 Ilves FS Kampuksen Dynamo 3-2 Kaukajärven Spiral-halli Tampere 2010 26.9.2010 Ilves FS Golden Futsal Team 7-4 Kaukajärven Spiral-halli Tampere 2008 12.10.2008 Golden Futsal Team Mad Max 4-2 Pirkkolan Palloiluhalli Helsinki 2007 12.10.2007 Ilves FS Golden Futsal Team 5-3 Kaukajärven Spiral- halli Tampere 2006 18.10.2006 Ilves FS Mad Max 3-1 Valkeakosken liikuntahalli Valkeakoski 2005 20.10.2005 Golden Futsal Team Ilves FS 6-4 Leppävaaran Urheiluhalli Espoo 2004 16.10.2004 Ilves FS TP-Kaarle 6-3 Eerikkilän urheiluopisto Tammela === Naiset === 2017 16.9.2017 ACE Ilves FS 5-0 Pirkkalan liikuntatalo Pirkkala 2016 2.10.2016 Ilves FS GFT/Prinsessat 7-3 Ylöjärven urheilutalo Ylöjärvi 2015 27.9.2015 Ilves FS GFT/Prinsessat 3-3 (jatko-ottelu 5-3) Pirkkahalli Tampere 2014 13.9.2014 GFT/Prinsessat Ilves FS 8-1 Pirkkalan liikuntatalo Pirkkala Luokka:Suomen futsalkilpailut
Toxic Avenger

Toxic Avenger on yhdysvaltalainen toimintakomedia vuodelta 1984. Elokuvan tuotti pienen budjetin B-elokuviin erikoistunut Troma Entertainment -tuotantoyhtiö. Toxic Avengeria pidetään camp-elokuvien kulttiklassikkona, ja se poiki kolme jatko-osaa ja lapsille tehdyn piirretyn sarjan Toxicavenger.com historiikki. Lisäksi Toxic Avengerista tehtiin musikaaliversio Broadwaylle ja lelutuotteiden sarja. Elokuvan myös sanotaan luoneen pohjan Troma-yhtiölle Austin Chronicle -lehden DVD-arvio. Troma oli aiemmin tehnyt seksistisiä komedioita, mutta keskittyi Toxic Avengerin jälkeen kieroutuneihin kauhuelokuviin. Tekijöiden mukaan Toxic Avengerin tuotanto aloitettiin, koska Variety-lehti julisti taannoisessa otsikossaan, että kauhufilmigenre on kuollut . == Juoni == Elokuva sijoittuu fiktiiviseen Tromavillen kaupunkiin New Yorkin lähellä New Jerseyn osavaltiossa. Melvin on kaupungin kuntosalin moppipoika, jota ylimieliset kuntoilijat kiusaavat. Melvinille tehdään lopulta ilkeä pila, jonka vuoksi hän vahingossa hyppää ikkunasta ydinjätetynnyriin. Myrkky muuttaa Melvin antisankariksi, Toxic Avengeriksi, joka alkaa taistella rikollisuutta vastaan. Hän alkaa käyttää yli-inhimillisiä voimiaan sekä rikollisten rankaisemiseen että kiusaajille kostaakseen. Vastassa on myös Tromavillen pormestari Peter Belgoody, joka haluaa Toxic Avengerin hengiltä. Melvin tutustuu myös tulevaan sokeaan tyttöystävään Saraan, jonka kanssa he muuttavat pian yhteen. == Roolit == == Julkaisu Yhdysvalloissa == Yhdysvaltain sensuuriviranomainen MPAA asetti elokuvan tuottaneelle Tromelle rajut leikkausvaateet, jotta elokuva pääsisi teatterilevitykseen ikärajalla R (Yhdysvalloissa sallittu alle 17-vuotiaille vain aikuisen seurassa). Studio hyväksyi pitkät leikkaukset elokuvaan, leikkasi elokuvan vaaditusti saadakseen ikärajan R ja lähetti teatterikierrokselle silti leikkaamattoman version elokuvasta. Leikatun version pituuden piti olla noin 75 minuuttia. Yhtiön johtajan Lloyd Kaufmanin mukaan he tekivät näin, koska pitivät MPAA:n toimintaa isoja studioita räikeästi suosivana ja kaksoisstandardeja vaalivana organisaationa. == Lähteet == Luokka:Supersankarielokuvat Luokka:Yhdysvaltalaiset kauhukomediat Luokka:Vuoden 1985 yhdysvaltalaiset elokuvat Luokka:Yhdysvaltalaiset independent-elokuvat Luokka:Elokuvat kostosta
Didcot

Didcot on kaupunki Thames Valleyssä, englantilaisen Oxfordshiren kreivikunnassa (vaikkakin ennen se kuului Berkshireen). Kaupungissa asuu 25 231 ihmistä. Paikka on ollut asuttuna rautakaudelta asti. Se kehitty maalaiskylästä vilkkaaksi kaupungiksi rautatien ja varuskunnan tultua paikkakunnalle 1830-luvulla.Didcot Historical Society Didcotissa on vuonna 1968 avattu sähkövoimala, joka tuottaa 2000 megawattia energiaa. Voimala käyttää energinlähteenä ensisijaisesti jauhettua kivihiiltä, mutta myös maakaasua. Vuonna 2006 ympäristöaktivistit protestoivat sitä vastaan.Climate campaigners shut down one of UK's biggest power stations Greenpeace 2006 == Lähteet == ==Aiheesta muualla== *Didcotin kotisivut *Didcotin rautatien kotisivut Luokka:Asutut paikat Oxfordshiressä Luokka:Englannin kaupungit Luokka:Englannin kunnat